Lu tìpicu dammusu di l'ìsula di Pantilliria e di uriggini ncerti, ma prubabbirmenti assai luntanu. Li esemplari cchiù semprici sunnu custruzzioni n petra lavica lucali, murata a siccu cu nu duplici paramentu di petri sbuzzati a spaccu e mura assai spissi. La chianta è giniralmenti quatranculari eggh'è surmuntata di na cupirtura a cùbbula o cchiù raramenti a vutti, mbiancata a caucina e usata pi la cugghiuta di l'acqua ca alimenta la sterna. Carattiristici elimenti di arredu architittonicu dû dammusu pantescu sunu la casina (nicchia ntê mura), la ducchena (banchina n pietra addussata ô muru), la pinnata (tettoia cu travaturi n lignu e cupirtura di canni) e lu passiaturi (na speci di corridoiu scupertu pô culligamentu di diversi lucali).

Ntô munnu attuali Pohjola cumprenni tirritorî dâ Lapponia e di l'anticu Kainuu'. Pohjola pò essiri puru ntinnuta simpricimenti comu un postu mìticu, figurativamenti l'urìggini dû Mali, na luntana terra dû Nord, c'un friddu tirrìbbili, dunni vennu li malatìi e lu jelu. Pohjola è nimica di Väinölä — la terra di Kelava.

Di stu mumentu 'n appoi testi di quarsiasi natura putìanu èssiri pubblicati 'n modu cchiù viloci e ecunòmicu e 'n majuri quantitati: Gutenberg avissi datu nu cuntribbutu dicisivu a l'arfabbitizzazzioni di massa. Dû mumentu ca nfurmazzioni supra cchiù materii ca mai èranu ora dispunìbbili 'n granni quantitati e a prezzi cchiù accissìbbili, addivintava videmma cchiù cumminienti apprènniri l'usu dâ scrittura. Sècunnu tanti tiurici dâ scenza dâ cumunicazzioni si grapi accussì na nova èbbica dû sviluppu dâ cumunicazzioni umana: sta rivuluzzioni midiatica fu analizzata particularmenti di Vilém Flusser o di Marshall McLuhan (""Galassia Gutenberg"").

Lu Kurdistan Sirianu o Kurdistan Occidintali (Curdu: Rojavayê Kurdistanê; Arabbu: کوردستان السورية, Kurdistan Al-Suriyah), canusciutu comu Rojava (Ovest 'n curdu), è de facto na riggiuni autonoma dâ Siria.

Tra lu 1848 e lu 1861 la capitali era Turinu unni stapìa lu re, Vittoriu Emanueli II. Lu regnu appi nu rolu mpurtanti ntô prucessu unitariu italianu, n particulari grazzi all'attività diplumatica dî primi ministri dû regnu e di diversi ntillittuali di l'èbbica.

Lu Maryland è unu dî 50 stati dî Stati Uniti d'America. Di na suprifici di circa 32'000 kilòmitri quatrati, havi na pupulazzioni di circa 5'500'000 abbitanti. La capitali è Annapolis.

La friquenza angulari di Planck eni l'unitati naturali di lu mumentu angulari, simmùlicamenti veni rapprìsintatu da ωP e pigghìa u sò nomu da lu fisicu tidiscu Max Planck.

Si penza ca A Winter's Tale (accussì comu Mother Love) possa èssiri statu cumpostu sulu dui simani prima ca Freddie Mercury murissi, comu dittu ntô ducumintariu “Queen – Champions of the World”.

U comuni si dividi ntà dui parti: Na parti vàuta e muntana, chi è Capri Liuni, chiù comunementi chiamata Capri o Crapi (comu u sò anticu nomi pì distinguerla comu parti vàuta cioè Crapisusu) e na parti marittima, chi è Rocca di Capri Liuni, o chiù comunementi chiamata Rocca (anticamenti chiamata Crapijusu picchi è a parti vàscia). L'abitanti di Capri, si chiamunu Capritani, e chiddi d'a Rocca, Ruccaloti oppuru ""Ruccoti"".